b'\n_START_ARTICLE_\nAnkol\xc4\x97s karalyst\xc4\x97\n_START_SECTION_\nIstorija\n_START_PARAGRAPH_\nAnkol\xc4\x97 susik\xc5\xabr\xc4\x97 apie XV a. pab., po legendin\xc4\x97s Kitaros imperijos \xc5\xbelugimo. Karalyst\xc4\x97je susiformavo komplikuota visuomen\xc4\x97s strukt\xc5\xabra, kurioje buvo dvi klas\xc4\x97s: gyvuli\xc5\xb3 augintojai bahima ir \xc5\xbeemdirbiai bairu. Pastarieji visuomen\xc4\x97je buvo diskriminuojami ir netur\xc4\x97jo daugyb\xc4\x97s teisi\xc5\xb3, tarp j\xc5\xb3 teis\xc4\x97s tuoktis su bahima, auginti gyvulius, atlikti karin\xc4\x99 tarnyb\xc4\x85 ir pan._NEWLINE_1901\xc2\xa0m. spalio 25 d. Nkor\xc4\x97s karalyst\xc4\x97 Ankol\xc4\x97s sutartimi buvo \xc4\xafjungta \xc4\xaf Brit\xc5\xb3 Imperijos Ugandos protektorat\xc4\x85. Mugab\xc4\x97s i\xc5\xa1laik\xc4\x97 savo dinastij\xc4\x85 ir vald\xc5\xbei\xc4\x85, bendradarbiaudami su britais._NEWLINE_1967\xc2\xa0m. pertvarkant Ugandos administracin\xc4\xaf skirstym\xc4\x85 Ankol\xc4\x97s karalyst\xc4\x97 buvo panaikinta kartu su kitomis sudedamosiomis Ugandos karalyst\xc4\x97mis. 1993 4 kitos karalyst\xc4\x97s (Buganda, Bunjoras, Toras ir Busoga) buvo atkurtos, o Ankol\xc4\x97s karalyst\xc4\x97s taip ir neatk\xc5\xabr\xc4\x97. Nepaisant to, nuo to laiko karalyst\xc4\x97je skiriami karaliai. Jos teritorija padalinta \xc4\xaf 6 rajonus: Bushenyi, Ntungamo Mbarara, Kiruhura, Ibanda ir Isingiro.'